Labos geležinkelio stotelė

Labos geležinkelio stotelė – stotis Radviliškio rajono savivaldybėje, Labos kaime, prie Radviliškio–Daugpilio geležinkelio. Stoja priemiestiniai traukiniai Panevėžys–Mažeikiai.

Istorija 

Stotis pastatyta 1873 m. nutiesus Radviliškio–Kalkūnų geležinkelį. Įkūrus geležinkelio stotį, išaugo kaimo reikšmė krašto gyvenime. Apylinkių dvarininkai per šią stotį išveždavo savo dvaruose išaugintą žemės ūkio produkciją. 1910 m. atvykęs apžiūrėti Raginėnų archeologijos paminklų Jonas Basanavičius kelionę po kraštą pradėjo iš Labos.

2003 m. stotelė buvo uždaryta, bet vėliau eismas joje atnaujintas.

Gyvenvietė 

Tai buvusi gyvenvietė Dambavos parapijoje. Joje gimė kunigas Vincas Pranckietis (1923–2016).

Šaltiniai 

Radviliškio rajono savivaldybės geležinkelio stotys
Panaikintos Radviliškio rajono savivaldybės gyvenvietės